*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*131. számú előterjesztés*

Bátaszék Város Önkormányzat Képviselő-testületének 2024. július 16-án

7.30 órakor megtartandó RENDKIVÜLI ülésére

Bátaszék Város Önkormányzata 2024. évi közbeszerzési tervének módosítása

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Tárgyalja:** - |

**Tisztelt Képviselő-testület!**

A közbeszerzésekről szóló 2015. évi CXLIII. törvény 42. § (1) bekezdése szerint az ajánlatkérők a költségvetési év elején, legkésőbb március 31. napjáig éves összesített közbeszerzési [tervet](https://www.opten.hu/optijus/lawtext/1031682?tkertip=4&tsearch=terv*&page_to=1#ws16_1) (a továbbiakban: közbeszerzési [terv](https://www.opten.hu/optijus/lawtext/1031682?tkertip=4&tsearch=terv*&page_to=1#ws16_2)) készítenek az adott évre [tervezett](https://www.opten.hu/optijus/lawtext/1031682?tkertip=4&tsearch=terv*&page_to=1#ws16_3) közbeszerzéseikről.

Ugyanezen törvény 42. § (3) bekezdése alapján a közbeszerzési [terv](https://www.opten.hu/optijus/lawtext/1031682?tkertip=4&tsearch=terv*&page_to=1#ws18_1) nem vonja maga után az abban megadott közbeszerzésre vonatkozó eljárás lefolytatásának kötelezettségét.

A Magyarország 2024. évi központi költségvetéséről szóló 2023. évi LV. törvény 74. § (1) bekezdése értelmében a [közbeszerzésekről](https://www.opten.hu/optijus/lawtext/1064585?tkertip=4&tsearch=k%c3%b6zbeszerz%c3%a9s*&page_to=1#ws1_1) szóló [2015. évi CXLIII. törvény](https://www.opten.hu/optijus/lawtext/1031682/tvalid/2017.1.1./tsid/256) [15. § (1) bekezdés b) pontja](https://www.opten.hu/optijus/lawtext/1031682/tvalid/2017.1.1./tsid/108544) szerinti nemzeti [közbeszerzési](https://www.opten.hu/optijus/lawtext/1064585?tkertip=4&tsearch=k%c3%b6zbeszerz%c3%a9s*&page_to=1#ws2_0) értékhatár - kivéve a közszolgáltatói szerződésekre vonatkozó értékhatárt - 2024. január 1-jétől 2024. december 31-éig

a) árubeszerzés esetében 15,0 millió forint,

b) építési beruházás esetében 50,0 millió forint,

c) építési koncesszió esetében 100,0 millió forint,

d) szolgáltatás megrendelése esetében 15,0 millió forint,

e) szolgáltatási koncesszió esetében 30,0 millió forint.

Az ajánlatkérő a közbeszerzési [tervben](https://www.opten.hu/optijus/lawtext/1031682?tkertip=4&tsearch=terv*&page_to=1#ws18_2) nem szereplő közbeszerzésre vagy a [tervben](https://www.opten.hu/optijus/lawtext/1031682?tkertip=4&tsearch=terv*&page_to=1#ws18_3) foglaltakhoz képest módosított közbeszerzésre vonatkozó eljárást is lefolytathat. **Ezekben az esetekben a közbeszerzési** [**tervet**](https://www.opten.hu/optijus/lawtext/1031682?tkertip=4&tsearch=terv*&page_to=1#ws19_0) **módosítani kell az ilyen igény vagy egyéb változás felmerülésekor, megadva a módosítás indokát is.**

Bátaszék Város Önkormányzatának Képviselő-testülete – az önkormányzat fenti jogszabályi kötelezettségeinek eleget téve - 2024. évi közbeszerzési tervét 61/2024. (III.20.) önkormányzati határozatával elfogadta.

**2024. évben az önkormányzat értesül arról, hogy a TOP\_PLUSZ-1.1.1-21 kódszámú, Kanizsai Dorottya Általános és Zeneiskola Konyha korszerűsítés, bővítés tárgyú projekt támogatásban részesült. A pályázattal kapcsolatos két közbeszerzési eljárás megindítását 2024. IV. negyedévében tervezzük, ehhez kapcsolódóan kérjük a T. Képviselő-testületet, hogy a 2024. évi közbeszerzési tervét az előterjesztés melléklete szerinti tartalommal módosítsa.**

Fentiek alapján javasoljuk az alábbi határozati javaslat elfogadását.

**H a t á r o z a t i j a v a s l a t :**

**Bátaszék Város Önkormányzat 2024. évi közbeszerzési tervének I. módosítására**

Bátaszék Város Önkormányzatának Képviselő-testülete

1. *a közbeszerzésekről szóló 2015. évi CXLIII. törvény 42. § (1) bekezdése, valamint a 95/2016.(V.20.) önk.-i határozattal elfogadott Közbeszerzési Szabályzat II/2.) pontja* alapján Bátaszék Város Önkormányzatának 61/2024. (III.20.) önk.-i határozatával jóváhagyott, 2024. évi közbeszerzési tervét a jelen határozat melléklete szerinti tartalommal módosítja,
2. felkéri a város aljegyzőjét, hogy gondoskodjon az elfogadott közbeszerzési tervnek a város honlapján történő megjelentetéséről és a Közbeszerzési Hatóságnak való megküldéséről.

*Határidő:* azonnal

*Felelős:* dr. Firle-Paksi Anna aljegyző

*Határozatról értesül:* Közbeszerzési Hatóság

Bátaszéki KÖH városüz. iroda

Bátaszéki KÖH pénzügyi iroda

irattár